Țeapă la raft pentru români. O femeie a cumpărat un cozonac dintr-un cunoscut supermarket din țară, iar acasă a avut parte de o surpriză neplăcută. Produsul, care trebuia să conțină potrivit ambalajului nucă și ciocolată, s-a dovedit a fi fără umplutură.
Cei care nu au timp sau priceperea necesară pentru gătit optează să cumpere produse de Paște gata preparate din supermarketuri, însă adesea se confruntă cu riscul de a fi dezamăgiți. Acest lucru l-a constatat și o consumatoare care a cumpărat cozonac de la Kaufland. Așteptând cu nerăbdare să guste cozonacul umplut cu nucă și ciocolată pe care l-a achiziționat, a avut parte de o mare surpriză. Deși aspectul exterior părea promițător, în interior s-a dovedit că umplutura lipsea cu desăvârșire.
Cu umor, o româncă ce a achiziționat cozonac de la Kaufland a transmis un mesaj ironic într-un videoclip pe TikTok: „Cumpărați cozonac cu nucă și ciocolată de la Kaufland. Wow, câtă nucă are și câtă ciocolată, dar cred că nu o văd eu. Minunat!”